สังเวียนซีฟู้ด อยู่ระหว่างทางชะอำ ไปหัวหิน สังเกตปั๊มน้ำมันซ้ายมือ ซอยก่อนถึงป๊มจะมีป้ายร้านตัวใหญ่ๆอยู่ เลี้ยวเข้าไปตามป้าย จะเจอร้านเขียวๆ พื้นที่กว้างๆ ใช่เลย

เคยมาทานตั้งแต่ ร้านเป็นเพลิงๆ เล็กๆ อยู่ติดทะเล ไม่ว่ามาชะอำ-หัวหินกับใครก็ต้องแวะมาทาน เพราะติดใจในความอร่อย คุณภาพอาหารดี แถมราคาไม่แพง ผ่านมาเป็นปีๆ เพิ่งจะได้มาชะอำในปีนี้ อดแวะมาทานไม่ได้ จึงพบว่าสังเวียนซีฟู้ดเติบโตขึ้นอย่างแข็งแรง เป็นตึกปูนมีที่นั่งถึงสองชั้น มีที่จอดรถและเด็กโบกรถเฉพาะของร้าน แต่รสชาติและคุณภาพเปลี่ยนไป

ไม่ได้ถึงกับแย่ แต่มันกลางๆ เกินที่จะบอกว่า ว้าว หรือ แนะนำคนอื่นว่าต้องมาทานร้านนี้กันนะ เหมือนเมื่อก่อน

- ข้าวผัดปู (จานกลาง 120 บาท) ปูน้อยมาก คล้ายๆเกือบเป็นข้าวผัดไข่ 

- กุ้งอบเกลือ (มีหลายราคา เราเลือกเล็กสุด 700 บาท) หัวกุ้งไม่มีมันเลย น้ำจิ้มซีฟู้ดออกหวานเผ็ด เป็นคนที่เสียใจที่น้ำจิ้มไม่อร่อย เวลาทานซีฟู้ด

- ปลาหมึกกระเทียมพริกไทย (200 บาท) จานนี้ให้ผ่าน ไม่เคยทานมาก่อน กระเทียมทอดเค็มหวานกำลังดี ปลาหมึกชิ้นใหญ่

ดีที่อาหารมาเร็ว พนง.ก็ทำงานรวดเร็ว ราคาไม่แพงมาก เทียบกับซีฟู้ดร้านอื่นๆ

แนะนำ ปรับปรุงห้องน้ำหน่อยก็ดีนะคะ ร้านใหม่ สวยกว่าเดิมเยอะ ห้องน้ำก็ควรจะดีไปด้วยนะคะ